Notum esse volumus omnibus post nos futuris, quod Miles quidam, nomine Sigefridus dederit sancto Petro ad extrema perductus, II mansos apud Flaciacum villam. In uno quidem Ærbertus manebat ejus servus, et debet festivitate Omnium Sanctorum dimidium sextarium vini: Nativitate autem Domini unum sextarium vini, duos panes, et duas gallinas: alius vero in eadem villa conjacet desertus. Tradidit etiam X diurnales terræ in finibus ejusdem villæ, ad eosdem mansos pertinentes, cum pratis, sylvis, et omnibus suis appendiciis. Signum Ruzuidis uxoris Rotberti, fratris ejusdem Sigifredi, quæ hanc donationem loco ipsius Sigifredi super altare posuit. Signum Oddonis fratris Mazilini. Sig. Willerii. Sig. Amalrici. Sig. Petri Clerici.